In nomine sanctæ  individuæ Trinitatis, amen. LUDOVICUS Dei gratiâ Francorum Rex. Post guerras  dissentiones diutinas, quæ inter nos  Comitem Girardum,  Ecclesias nostras,  dominum Humbertum de Bellojoco extiterunt, tandem venimus Vinziliacum,  ibi consilio Baronum nostrorum pacem hujusmodi fecimus  affirmavimus. Comes Girardus recognovit se hominem nostrum esse,  in casamentum recepisse de nobis, salvâ fidelitate primogeniti fratris sui Comitis Stephani, tria castra, Vinzellas, Montembelletum,  Salam. Juravit etiam fidelitatem nobis,  filio nostro Philippo,  quod pacem in perpetuum teneret ipse  sui, nobis  nostris omnibus,  nominatim Humberto de Bellojoco  quòd pacta inter eos facta, sicut in charta Humberti continentur, firmiter observaret. Ecclesiæ etiam Matisconensi sub eodem sacramento promisit perpetuam pacem de se  de suis, præcipuè de illis quibus occasione Comitis Girardi, aliquod à nobis vel à nostris damnum fuerat illatum; præterquam de Ulrico de Balgiaco, de quo faceret posse suum. Hospitationem verò quam in terrâ Romanacensi exigebat, concedente  laudante fratre suo Comite Stephano Episcopo  Ecclesiæ guerpivit,  quatuor miteriatas terræ Capitulo donavit. Et de gageria Flacciaci quam Ecclesia ei reddidit, monachis Laisiaci ad quos pertinebat, pacem se eis facturum promisit. Quòd si aliquando aliquid de pace ista à se vel ab aliquo suorum, per se vel per submonitionem noverit esse infractum, infra quadraginta dies illud se emendaturum juravit:  si fortè hoc non faceret, Comes Stephanus juravit, quòd quoties per se vel per submonitionem sciret hoc contigisse, infra 40 dies inter Senonis  Parisius, donec totum foret emendatum, personam nobis teneret. Et dominus Campensis idem juravit, aut centum libras se daturum. Et similiter Gautherius de Salinis illud idem juravit, aut 200 libras se daturum. Humbertus de Bellojoco,  Jocerannus Grossus, per præceptum ipsius Comitis Girardi, juraverunt, quòd quoties defectum Comitis noverint, in auxilio Regis erunt, donec fuerit res emendata:  quoties fuerit emendata, revertentur in fidelitatem Comitis. Harduinus de Sala,  Œlardus de Montbelet,  Hugo de Vinzellis, per præceptum Comitis Girardi similiter juraverunt auxilium Regis, tam de se quàm de castris suis,  de terris:  quoties rem emendaverit Comes Girardus, toties redibunt in fidelitatem Comitis:  quoties forisfecerit, toties ad Regem redibunt, nisi infra 40 dies forifactum fuerit emendatum. Actum Vinzeliaci anno Verbi Incarnati 1172. astantibus in palatio nostro, quorum subscripta sunt nomina  signa. S. Comitis Tetbaldi Dapiferi, S. Mathæi Camerarii, S. Guidonis Buticularii, S. Radulphi Constabularii. Vacante Cancellariâ, Petrus Notarius subscripsit.